Na osnovu člana 68. stav (1) Zakona o zaštiti okoliša ("Službene novine Federacije BiH", broj: 15/21), Vlada Federacije Bosne i Hercegovine, na sjednici održanoj \_\_\_\_\_\_\_\_ 2022. godine, donosi:

**UREDBU O IZMJENI I DOPUNI UREDBE**

**O PROJEKTIMA ZA KOJE JE OBAVEZNA PROCJENA UTICAJA NA OKOLIŠ I PROJEKTIMA ZA KOJE SE ODLUČUJE O POTREBI PROCJENE UTICAJA NA OKOLIŠ**

**Član 1.**

U Uredbi o projektima za koje je obavezna procjena uticaja na okoliš i projektima za koje se odlučuje o potrebi procjene uticaja na okoliš ("Službene novine Federacije BiH", broj: 51/21 i 33/22), u Prilogu II. tačka 3. Energetska industrija, u alineji h) riječi „sa više od 4 vjetroagregata“ briše se.

**Član 2.**

U Prilogu III., na kraju tačke E u Prilozima, tačka 3. mijenja se i glasi:

„3. Zemljišnoknjižni izvadak ili ugovor o zakupu ili ugovor o koncesiji ili neki drugi odgovarajući akt koji se odnosi na pitanja vlasništva ili korištenja zemljišta/objekta.“

Tačka 4. briše se.

Dosadašnja tačke 5. do 9. postaju tačke 4. do 8.

**Član 3.**

**(Stupanje na snagu)**

Ova uredba stupa na snagu narednog dana od dana objavljivanja u “Službenim novinama Federacije BiH”.

Premijer

\_\_\_\_\_\_\_\_\_\_\_\_\_\_\_\_\_\_\_\_\_

V. broj \_\_\_\_\_\_\_\_\_\_\_\_\_\_\_\_\_ (ime i prezime)

Datum \_\_\_\_\_\_\_\_\_\_\_\_\_\_\_\_\_\_ 2022. godine

Sarajevo

**O B R A Z L O Ž E NJ E U R E D B E**

**I. PRAVNI OSNOV ZA DONOŠENJE UREDBE**

Pravni osnov za donošenje *Uredbe o izmjeni Uredbe o projektima za koje je obavezna procjena uticaja na okoliš i projektima za koje se odlučuje o potrebi procjene uticaja na okoliš* (u daljem tekstu: Uredba) sadržan je u odredbama člana 68. stav (1) Zakona o zaštiti okoliša ("Službene novine FBiH", broj 15/21) i članu 19. Zakona o Vladi Federacije BiH kojim je propisano da Vlada Federacije donosi uredbe kojima se: “... bliže uređuju odnosi za sprovođenje zakona ....“. Članom 68. stav (1) Zakona o zaštiti okoliša je definisano da Vlada Federacije BiH donosi propis kojim se određuju:

a) projekti za koje se obavezno provodi procjena uticaja, i

b) projekti za koje o obavezi provođenja procjene uticaja odlučuje nadležno ministarstvo na osnovu kriterija u pojedinim slučajevima o obavezi provođenja procjene uticaja i o obimu procjene uticaja.

**II. USKLAĐENOST SA ZAKONODAVSTVOM EVROPSKE UNIJE**

Ovom Izmjenom Uredbe nije vršeno usklađivanje sa propisima EU.

**III. RAZLOZI ZA DONOŠENJE UREDBE**

*Uredba o projektima za koje je obavezna procjena uticaja na okoliš i projektima za koje se odlučuje o potrebi procjene uticaja na okoliš* donesena je 24. juna 2021. godine, i izmijenjena je 21. aprila 2022. godine.

Tokom provedbe Uredbe, pojavili su se problemi kod podnošenja zahtjeva za prethodnu procjenu uticaja na okoliš i to:

* Uočen je problem „podjele“ planiranih vjetroelektrana za koje su po starom Zakonu izdata rješenja o okolišnoj dozvoli (koja su u međuvremnu istekla, a nisu pribavljeni akti građenja) na veći broj manjih vjetroelektrana (ispod 4 vjetroagregata) i ako vjetroelektrana predstavlja jednu građevinsku cjelinu (isti pristupni putevi, trafostanica), što se može tumačiti „izbjegavanjem“ obaveze procjene uticaja na okoliš, tako da je predložena izmjena u Prilogu II, Tačka 3. alineja h).
* Također, nosioci projekata koji su podnosioci zahtjeva za prethodnu procjenu uticaja su dužni, u skladu sa članom 6. Uredbe, da uz popunjen zahtjev koji se nalazi u Prilogu III Uredbe prilože i dokumente koji su pobrojani u listi priloga iza tačke E. Konkretno u tački 3. se traži dokaz o vlasništvu nad zemljištem ili objektom u kojem se određeni projekat planira provesti, a u tački 4. se traži ugovor o zakupu. Određeni broj investitora odnosno podnosioca zahtjeva nisu u mogućnosti iz određenih razloga priložiti ovaj dokaz, pa je došlo do zastoja u rješavanju takvih predmeta. Treba naglasiti da se rješavanje zahtjeva za prethodnu procjenu uticaja na okoliš rješava prije nego investitor pribavi urbanističku saglasnost.

**IV. OBRAZLOŽENJE PRAVNIH RJEŠENJA**

U članu 1. Izmjene Uredbe izvršila se izmjena u Prilogu II Tačka 3. Energetska industrija alineja h) na način da se tekst „sa više od 4 vjetroagregata“ briše, tako da će se prethodna procjena uticaja na okoliš provodtii za sve vjetroelektrane nevezano za broj vjetroagregata ukoliko vjeteroelektarna predstavlja jednu građevinsku cjelinu (koristi jednu trafostanicu za priključenje, iste pristupne puteve i dr.) što će smanjiti broj potrebnih dozvola koje investitor treba pribaviti, a posebno akata iz oblasti okoliša i akata građanja (rješenja o procjeni uticaja na okoliš, urbanističke, građevinske, upotrebne, dozvola za priključenje na elektroditributivnu mrežu i dr.

U članu 2. Izmjene Uredbe izvršila se izmjena u Prilogu III iza tačke E u Prilozima, tačka 3. na način da se umjesto obaveznog dokaza o vlasništvu nad zemljištem ili objektom može podnijeti i bilo koji drugi akt koji se odnosi na pitanje vlasništva ili korištenja nad zemljištem ili objektom, ukoliko takav akt postoji. Pored toga brisana je tačka 4. jer se tačkom 3. sada obuhvatilo i pitanje korištenja zemljišta ili objekta. Ovaj podatak je za Federalno ministarstvo okoliša i turizma neophodan zbog potrebe dokazivanja pravnog interesa podnositelja zahtjeva u predmetnom slučaju.

**V. JAVNE KONSULTACIJE**

Federalno ministarstvo okoliša i turizma je svojim dopisom br. XXXXX od XXXX 2022. godine pokrenulo proces javnih konsultacija na utvrđeni tekst putem njegovog objavljivanja na internetu (web stranica [www.fmoit.gov.ba](http://www.fmoit.gov.ba)), sa pozivom zainteresiranoj javnosti za dostavljanje primjedbi i sugestija u roku od 7 dana od dana prijema obavijesti tog ministarstva, s obzirom da predmetni propis ima ili može da ima značajan uticaj na javnost.

U postupku javnih konsultacija, zaprimljeni su sugestije i komentari od strane:



**V. MIŠLJENJA NADLEŽNIH ORGANA**

**Ured za zakonodavstvo**, Mišljenjem broj: XX od XXXXX 2022. godine

**Federalno ministarstvo pravde**, Mišljenjem broj: XXXX od XX.XX.2022.godine,

**Federalno ministarstvo finansija**, Mišljenjem broj: XXX od XXXX.2022.godine,

**VI. FINANSIJSKA SREDSTVA POTREBNA ZA PROVEDBU PROPISA**

Federacija BiH neće imati dodatne finansijske obaveze za primjenu ovog propisa.